陪諸公步城北分韵得亦字
作者：洪朋
朝代：宋

paragraphs: 去月霜雪交，咫尺澀如棘。
今朝雲霧散，春氣恍如昔。
九衢慰眼新，百草隨意出。
俯仰亮有觀，茲辰底空擲。
陶謝何許遨，發興在郭北。
浄界集兩楹，層閣倚百尺。
風日已可人，江山亦德色。
四睇感終古，五字辦即席。
想見盤礴地，鮮飆生兩亦。
良游不相待，發函三歎息。